ম্যাকোলি কারসন কুলকিন (; জন্ম ২৮ আগস্ট ১৯৮০) হলেন একজন মার্কিন অভিনেতা ও সঙ্গীতজ্ঞ। তিনি শিশুশিল্পী হিসেবে তার অভিনয় কর্মজীবন শুরু করেন। তিনি হোম অ্যালোন (১৯৯০) চলচ্চিত্রে কেভিন ম্যাকেলিস্টার চরিত্রে অভিনয় করে বিখ্যাত হয়ে ওঠেন। এই কাজের জন্য তিনি সঙ্গীতধর্মী বা হাস্যরসাত্মক চলচ্চিত্রে শ্রেষ্ঠ অভিনেতা বিভাগে গোল্ডেন গ্লোব পুরস্কারের মনোনয়ন লাভ করেন।  তিনি মাই গার্ল (১৯৯১), হোম অ্যালোন টু: লস্ট ইন নিউ ইয়র্ক (১৯৯২), দ্য গুড সন (১৯৯৩), দ্য পেজমাস্টার (১৯৯৪) ও রিচি রিচ (১৯৯৪) চলচ্চিত্রে অভিনয় করেন। তার খ্যাতির শীর্ষে থাকাকালীন তাকে শার্লি টেম্পলের পরে অন্যতম সফল শিশুশিল্পী বলে গণ্য করা হয়। ভিএইচওয়ানের ১০০ সেরা শিশু তারকা তালিকায় এবং ই!-এর ৫০ সেরা শিশু তারকা তালিকায় কুলকিন দ্বিতীয় স্থান লাভ করেন।  তিনি ১৯৯৪ সালে অভিনয়ে বিরতি দেন এবং ২০০৩ সালে উইল অ্যান্ড গ্রেস টিভি অনুষ্ঠান ও পার্টি মনস্টার (২০০৩) চলচ্চিত্র দিয়ে অভিনয়ে ফিরে আসেন। ২০০৬ সালে তার আত্মজীবনীমূলক বই জুনিয়র প্রকাশিত হয়। ২০১৩ থেকে ২০১৬ সাল পর্যন্ত তিনি হাস্যরসাত্মক রক সঙ্গীতদল দ্য পিৎজা আন্ডারগ্রাউন্ডের সদস্য ছিলেন এবং প্রধান কণ্ঠশিল্পীর দায়িত্ব পালন করেন। ২০১৮ সালে কুলকিন বিদ্রূপাত্মক ওয়েবসাইট ও পডকাস্ট বানি ইয়ার্সের প্রকাশক ও প্রধান নির্বাহী কর্মকর্তা হন।  প্রারম্ভিক জীবন ম্যাকোলি কারসন কুলকিন ১৯৮০ সালের ২৬শে আগস্ট  নিউ ইয়র্ক সিটির ম্যানহাটন বরায় জন্মগ্রহণ করেন। তার পিতা ক্রিস্টোফার "কিট" কুলকিন এবং মাতা প্যাট্রিশিয়া ব্রেনট্রাপ। তার পিতা মঞ্চে অভিনয় করতেন এবং মাতা ওয়াইয়োমিংয়ের সানড্যান্সে রোড ট্রাফিক কনট্রোলার হিসেবে কাজ করতেন। কিরান তার পিতামাতার সাত সন্তানের মধ্যে চতুর্থ। তার অন্য ভাইবোনেরা হলেন শেন (জন্ম ১৯৭৬), ডাকোটা (১৯৭৮-২০০৮), কিরান (জন্ম ১৯৮২), কুইন (জন্ম ১৯৮৪), ক্রিশ্চিয়ান (জন্ম ১৯৮৭), ও ররি (জন্ম ১৯৮৯)। তার পিতার পূর্বের সম্পর্ক থেকে তার এক সৎ বোন ছিল, যার নাম জেনিফার অ্যাডামসন (১৯৭০-২০০০)। অভিনেত্রী বনি বেডেলিয়া তার ফুফু। কিরানের পূর্বপুরুষগণ জার্মান, আইরিশ ও নরওয়েজীয় ছিলেন।  কুলকিন তার জীবনের প্রথম নয় বছর তার পরিবারের সাথে ইয়র্কভিলের একটি রেলরোড অ্যাপার্টমেন্টে বসবাস করতেন এবং তার পরিবার তখন আর্থিক অস্বচ্ছলতার মধ্য দিয়ে দিন পাড় করছিলেন। তিনি রোমান ক্যাথলিক ধর্মবিশ্বাস নিয়ে বেড়ে ওঠেন এবং পাঁচ বছর ইয়র্কভিলের সেন্ট জোসেফ্‌স স্কুলে পড়াশোনা করেন। তিনি এরপর প্রফেশনার চিলড্রেন্‌স স্কুলে নাট্যতত্ত্ব, চলচ্চিত্র ও টেলিভিশন নিয়ে অধ্যয়ন করেন।  পুরস্কার ও মনোনয়ন  পুরস্কার বছর বিভাগ মনোনীত কর্ম ফলাফল  আমেরিকান কমেডি পুরস্কার ১৯৯১ চলচ্চিত্রে সবচেয়ে হাস্যরসাত্মক অভিনেতা হোম অ্যালোন  ইয়াং আর্টিস্ট পুরস্কার ১৯৯১ চলচ্চিত্রে শ্রেষ্ঠ প্রধান কিশোর অভিনেতা হোম অ্যালোন   এমটিভি মুভি ও টিভি পুরস্কার১৯৯২ শ্রেষ্ঠ চুম্বন (অ্যানা ক্লাম্‌স্কির সাথে যুগ্মভাবে) মাই গার্ল  শ্রেষ্ঠ পর্দা যুগল (অ্যানা ক্লাম্‌স্কির সাথে যুগ্মভাবে) মাই গার্ল  ১৯৯৪ শ্রেষ্ঠ খল অভিনয়শিল্পী দ্য গুড সন   গোল্ডেন গ্লোব পুরস্কার ১৯৯১ সঙ্গীতধর্মী বা হাস্যরসাত্মক চলচ্চিত্রে শ্রেষ্ঠ অভিনেতা হোম অ্যালোন  গোল্ডেন রাসবেরি পুরস্কার ১৯৯৫ সবচেয়ে খারাপ অভিনেতা গেটিং ইভেন উইথ ড্যাড, দ্য পেজমাস্টার, ও রিচি রিচ   শিকাগো ফিল্ম ক্রিটিকস অ্যাসোসিয়েশন পুরস্কার ১৯৯১ সবচেয়ে সম্ভাবনাময় অভিনেতা হোম অ্যালোন  স্টিঙ্কার্স ব্যাড মুভি পুরস্কার ১৯৯৪ সবচেয়ে খারাপ অভিনেতা গেটিং ইভেন উইথ ড্যাড, দ্য পেজমাস্টার, ও রিচি রিচ   ২০০৩ সবচেয়ে খারাপ অভিনেতা পার্টি মনস্টার    তথ্যসূত্র  বহিঃসংযোগ       বিষয়শ্রেণী:১৯৮০-এ জন্ম বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর মার্কিন অভিনেতা বিষয়শ্রেণী:২১শ শতাব্দীর মার্কিন অভিনেতা বিষয়শ্রেণী:২১শ শতাব্দীর মার্কিন সঙ্গীতজ্ঞ বিষয়শ্রেণী:আইরিশ বংশোদ্ভূত মার্কিন ব্যক্তি বিষয়শ্রেণী:জার্মান বংশোদ্ভূত মার্কিন ব্যক্তি বিষয়শ্রেণী:নরওয়েজীয় বংশোদ্ভূত মার্কিন ব্যক্তি বিষয়শ্রেণী:কুলকিন পরিবার বিষয়শ্রেণী:নিউ ইয়র্কের অভিনেতা বিষয়শ্রেণী:নিউ ইয়র্ক শহরের অভিনেতা বিষয়শ্রেণী:নিউ ইয়র্ক শহরের সঙ্গীতজ্ঞ বিষয়শ্রেণী:মার্কিন ওয়েব ধারাবাহিক অভিনেতা বিষয়শ্রেণী:মার্কিন কণ্ঠাভিনেতা বিষয়শ্রেণী:মার্কিন চলচ্চিত্র অভিনেতা বিষয়শ্রেণী:মার্কিন টেলিভিশন অভিনেতা বিষয়শ্রেণী:মার্কিন ব্যালে নৃত্যশিল্পী বিষয়শ্রেণী:মার্কিন মঞ্চ অভিনেতা বিষয়শ্রেণী:মার্কিন শিশু অভিনেতা বিষয়শ্রেণী:থিয়েটার ওয়ার্ল্ড পুরস্কার বিজয়ী